Bygningens hovedkorpus er tre etasjer høy med to kvartsirkulære sidefløyer. Fasaden prydes av en enorm concha med skulpturer av Giacomo Monaldi som fremstiller Zefir og Flora. De lett konkave takene knytter an til datidens populære kinesiske mønstre. Til å begynne med var palasset bebodd av kongelige hoffmedlemmer, senere ble det overtatt av prins Józef Poniatowski. I kartusjen over inngangen finnes initialene hans. Palasset ble ikke skadd under andre verdenskrig.